
Parlamentul  României

Camera  Deputaţilor

Comisia pentru industrii si servicii

PLx.241/2012                                                                                      Bucureşti 14.06.2012       

                                                                                                               23/141/2012

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările şi completările ulterioare, vă înaintăm alăturat, Raportul asupra  proiectului de Lege privind aprobarea Ordonanţei de urgenţă a Guvernului nr. 7/2012 privind modificarea şi completarea anexei la Ordonanţa  de urgenţă a Guvernului nr. 122/2011 pentru aprobarea scoaterii din rezerva de stat, sub formă de împrumut, a unor cantităţi de combustibili pentru unii operatori economici, transmis cu adresa PLx.241 din 12 iunie 2012 şi înregistrat cu nr. 23/141/2012.


Prin obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

RAPORT  

asupra proiectului de Lege privind aprobarea Ordonanţei de urgenţă a Guvernului nr. 7/2012 privind modificarea şi completarea anexei la Ordonanţa  de urgenţă a Guvernului nr. 122/2011 pentru aprobarea scoaterii din rezerva de stat, sub formă de împrumut, a unor cantităţi de combustibili pentru unii operatori economici



În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii, a fost sesizată  pentru dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 7/2012 privind modificarea şi completarea anexei la Ordonanţa  de urgenţă a Guvernului nr. 122/2011 pentru aprobarea scoaterii din rezerva de stat, sub formă de împrumut, a unor cantităţi de combustibili pentru unii operatori economici, transmis cu adresa PLx. 241 din 12 iunie 2012 şi înregistrat cu nr. 23/141/2012.
Senatul în calitate de primă Cameră sesizată a adoptat proiectul de lege,  în Şedinţa din 29 mai 2012.

Potrivit prevederilor articolului 75 alineatele (1) şi (3) din Constituţia României, republicată, Camera Deputaţilor este Camera decizională pentru acest proiect de lege.

Ordonanţa are ca obiect de reglementare completarea anexei la Ordonanţa  de urgenţă a Guvernului nr. 122/2011 pentru aprobarea scoaterii din rezerva de stat, sub titlu de împrumut, a unor cantităţi de combustibili pentru unii operatori economici, în scopul asigurării agentului termic către populaţia municipiului Drobeta Turnu Severin.

Membrii Comisiei pentru industrii şi servicii au examinat proiectul de lege în şedinţa din 14 iunie 2012 şi au hotărât, cu majoritate de voturi, să propună plenului Camerei Deputaţilor dezbaterea şi adoptarea acestui proiect de lege în forma adoptată de Senat.

La lucrările comisiei au participat invitaţi din partea Administraţiei Naţionale a Rezervelor de Stat şi Probleme Speciale, domnul preşedinte Adrian Gurău şi domnul Manu Corneliu – şef birou. 


La lucrările comisiei au fost prezenţi 23 de deputaţi din totalul de 30 de deputaţi membri ai comisiei.

Prin obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

      Consilier parlamentar,
           Viorica Petraşcu

